armvectores/hy_wikipedia_2023 huggingface dataset:
(1238) Պրեդապիա

(1238) Պրեդապիա (անգլ.՝ Predappia), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 4-ին Լուիջի Վոլտայի կողմից Պինո Թուրինեզեյում։
Միջին հեռավորությունը Արեգակից կազմում է 2,665683 ա. մ., առավելագույնը մոտենում է 2,2885 ա. մ. հեռավորության վրա և հեռանում 3,0428 ա. մ.։ Արեգակի շուրջ մեկ ամբողջական պտույտ է կատարում 1589,69 երկրային օրվա ընթացքում, իր ուղեծրով շարժվելով միջինում 0,22646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,16° անկյուն։
Պրեդապիա աստերոիդը պատկանում է Ադեոնայի աստերոիդների ընտանիքին, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1238) Պրեդապիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7753) 1988 XB

(7753) 1988 XB, աստերոիդ ապոլոնի ընտանիքում։ Հայտնաբերվել է 1988 թվականի դեկտեմբերի 5-ին Յոսիակի Օշիմայի կողմից Գեկկոյում։
Միջին հեռավորությունը Արեգակից կազմում է 1,46733 ա. մ., առավելագույնը մոտենում է 0,7606 ա. մ. հեռավորության վրա և հեռանում 2,1741 ա. մ., իսկ Երկրի ուղեծրին աստերոիդը նվազագույնը մոտենում է 0,0067 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 649,22 երկրային օրվա ընթացքում, իր ուղեծրով շարժվելով միջինում 0,554514 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7753) 1988 XB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոյգան և աղվեսը

«Պոյգան և աղվեսը» (ռուս.՝ «Пойга и лиса»), խորհրդային մուլտիպլիկացիոն ֆիլմ, որը ստեղծվել է ռեժիսոր Նատալյա Գոլովանովայի կողմից 1978 թվականին։ Նկարահանվել է Բորիս Շերգինի հեքիաթի մոտիվներով։


== Սյուժե ==
Հին ժամանակներում ապրում էր որսորդ Պոյգան ռուսական հողի հյուսիսային ծայրում։ Մի անգան նա վերադառնում է որսից և տեսնում, որ հայրենի երկիրը գրավվել է չար օտար ուժի կողմից, որն սկսել է հրդեհել ու թալանել այն։ Սարսափած Պոյգան հեռանում է անտառ։ Եվ միայն գետակի մոտ գեղեցկուհի մի աղջկա հետ հանդիպումն է նրա մեջ վերադարձնում ապրելու ցանկությունը։ Խորամանկ աղվեսի օգնությամբ Պոյգան կարողանում է նշանվել գեղեցկուհու հետ, ապա հայրենի երկրից վտարել նվաճողներին։


== Ստեղծողներ ==


== Վերաթողարկում DVD-ով ==
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.

«Աղվես Պատրիկեևնա», տարածող՝ «Союз», սկավառակում ընդգրկված մուլտֆիլմեր՝ «Աղվես Պատրիկեևնա» (ռուս.՝ «Лиса Патрикеевна», 1982), «Շինարար աղվեսը» (ռուս.՝ «Лиса-строитель», 1950), «Ներկված աղվեսը» (ռուս.՝ «Крашеный лис», 1953), «Աղվեսն ու գայլը» (ռուս.՝ «Лиса и волк», 1958), «Աղվեսն ու նապաստակը» (ռուս.՝ «Лиса и заяц», 1973), «Պոչեր» (ռուս.՝ «Хвосты», 1966), «Ագռավը և աղվեսը, կկուն և աքաղաղը» (ռուս.՝ «Ворона и лисица, кукушка и петух», 1953), «Պոյգան ու աղվեսը» (ռուս.՝ «Пойга и лиса», 1978)։


== Ծանոթագրություններ ==
Վյորդուգա (գյուղ, Լուժսկի շրջան)

Վյորդուգա (ռուս.՝ Вёрдуга), գյուղ Ռուսաստանի Լենինգրադի մարզի Լուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Respawn Entertainment

Respawn Entertainment, ամերիկյան ընկերություն, որը մասանգիտացված է համակարգչային խաղերի մշակմամբ, հիմնադրվել է Infinity Ward-ի երկու նախկին աշխատակիցներ՝ Ջեյսոն Ուեստի և Վինս Զամպելլաի կողմից։ 


== Պատմություն ==
Ընկերությունը հիմնադրվել է 2010 թվականի մարտին Activision և Infinity Ward-ի միջև տեղի ունեցած կոնֆլիկից մեկ ամիս անց։ Նոր ընկերության աշխատակիցների մեծ մասը Infinity Ward-ի նախկին աշխատակիցներ էին։  2011 թվականի տվյալներով ընկերությունում աշխատում էր Infinity Ward-ի 40 նախկին աշխատակից։ 
Ընկերության առաջին նախագիծը դարձավ Titanfall խաղը, որը հայտնի դարձավ E3 2013-ից մի քանի օր առաջ, Game Informer պարբերականում հայտնված նյութի միջոցով։ Առաջին անգամ խաղը ցուցադրվեց 2013 թվականի հուլիսի 10-ին։ 
2013 թվականի մարտին ընկերության հիմնադիրներից մեկը՝ Ջեյսոն ՈՒեստը, լքեց ստուդիան։ 
2014 թվականին Titanfall-ի թողարկումից հետո, ընկերությունը ձեռնամուխ է լինում ստեծելու խաղի շարունակությունը՝ Titanfall 2, որը թողարկվեց 2016 թվականին։ 
2014 թվականին Respawn Entertainment-ին միացավ Սթիգ Ասմուսսենը, God of War խաղաշարքի նախկին մշակողներից մեկը։ Ասմուսսենը Respawn Entertainment-ում զբաղեցրեց խաղային-տնօրենի պաշտոնը, և սկսեց աշխատել Titanfall խաղաշարքից անկախ մի նախագծի վրա։ 2016 թվականի մայիսի 4-ին Ասմուսսենը հայտարարեց, որ նոր նախագիծը նվիրված է լինելու «Աստղային պատերազմ»-ի թեմատիկային, իսկ խաղի անունը հայտնի դարձավ միայն E3 2018-ի ժամանակ՝ Star Wars Jedi: Fallen Order։ 
2017 թվականի նոյեմբերի 9-ին Electronic Arts-ը գնեց ընկերությունը 151 միլլիոն դոլլարով։ Բանակցությունների փուլը ավարտվեց 2017 թվականի դեկտեմբերի 1-ին ։ 
2020 թվականի մայիսի 18-ին Վանկուվերում բացվեց գրասենյակ, որը հետագայում զբաղվեց Apex Legends  աջակցմամբ։ 


== Respawn Entertainment-ի խաղեր ==


== Ծանոթագրություններ ==
Մայքլ Ջեքսոնի արձան (Ֆուլհեմ ՖԱ)

Մայքլ Ջեքսոնի արձան, գիպսից և խեժից` կառուցված Մուհամեդ Ալ Ֆայեդի պատվերով։ Պաշտոնապես բացվել է 2011 թվականին Քրավեն Քոթեջի բակում։


== Պատմություն ==


=== Արձան ===
Արձանն ունի 7,5 ֆութ (2,3 մետր) բարձրություն և պատրաստված է գիպսից և խեժից։ Այն գտնվում է Ֆուլհեմ ֆուտբոլային ակումբի տարածքում, որի նախագահն էր Ալ Ֆայեդը։ Արձանը 2013 թվականին տեղափոխվել է Ֆուլհեմի նոր նախագահ Շահիդ Խանի  կողմից և 2014 թվականին տեղադրվել է Մանչեստրի Ֆուտբոլի ազգային թանգարանում։ Այն ցուցադրությունից հանվել է 2019 թվականին։


=== Ոգեշնչում ===
Ջեքսոնն Ալ Ֆայեդի ընկերն էր։ 1999 թվականին նա այցելել է Քրավեն Քոթեջ՝ դիտելու Ֆուլհեմի խաղը Վիգան Աթլետիկում։ 2009 թվականին՝ Մայքլ Ջեքսոնի մահից հետո, նա պատվիրեց Ջեքսոնի նստած արձանը Լոնդոնի Նայթսբրիջ շենքում գտնվող Հարոդս խանութի համար, որն այդ ժամանակ իրեն էր պատկանում։ Հարոդսի վաճառքից հետո նոր, Քաթարի սեփականատերերը չցանկացան այն և կազմակերպվեց արձանի տեղադրումը Քրավեն Քոթեջի բակում։


=== Բացում և ընդունելություն ===
2011 թվականի ապրիլի 3-ին արձանը բացվեց Ալ Ֆայեդի կողմից՝ նախքան Ֆուլհեմի խաղը Բլեքփուլի դեմ։ Արձանը գրեթե միշտ բացասական էր ընդունվում։ Այն նկարագրվում էր որպես ծաղրապատկեր և Ֆուլհեմ ֆուտբոլային ակումբի որոշ երկրպագուների կողմից շրջանառվում էին «Մենք ծաղրի առարկա ենք։ Ֆուտբոլում ոչինչ չկա անելու» և «Այն ծիծաղի առարկա է դարձնում ակումբը։ Ես կարծում եմ սա ապրիլմեկյան կատակ է»  մեկնաբանությունները։  Ֆուլհեմի որոշ ֆուտբոլիստներ, ներառյալ՝  Բրեդ  Հանգելանդը, լիազորեցին արձանի տեղադրման ակումբի  որոշմանը։ Արձանի վերաբացումից հետո Ֆուլհամը հաղթեց Բլեքփուլին 3։0 հաշվով։ Լուիզ Բաքը՝ ժամանակակից արվեստի թղթակիցը «Արվեստ» լրագրում, նկարագրում է այն որպես «Ծաղրապատկեր, որն այդքան էլ նման չէր Մայքլ Ջեքսոնին»։ Արվեստների Գրասեղան կայքի արվեստի քննադատ Ֆիսուն Գաներն ասել է․ «Այն այնպիսի տեսք ունի՝ ասես նրա պլաստիկ վերջույթները չափազանց ծանր են սահուն համակենտրոնացնելու համար և այն կատարվում է փոքր ընդհատումներով, ասես մետաղական Միկիի պար լինի»։ Ես համոզված եմ, որ Մայքլն ուղղակի կսիրեր այն։


=== Տեղափոխում և դժգոհություն ===
2013  թվականի հուլիսին Շահիդ Խանն Ալ Ֆայեդից ձեռք բերեց Ֆուլհեմ ֆուտբոլային ակումբը՝ վճարելով 150-200 մլն շիլինգ։ 2013 թվականի սեպտեմբերին որոշում կայացվեց, որ արձանը կտեղափոխվի և կվերադարձվի Ալ Ֆայեդին, այն չէր մտնում տարածքի վերաշահագործման ծրագրերի մեջ։ 2014 թվականի մայիսի 3-ին Ֆուլհամը՝ Անգլիայի լավագույն ֆուտբոլային ակումբը, հանվեց  Բարձր Լիգայի  13 տարվա խաղաշրջանից հետո։ Մուհամեդ Ալ Ֆայեդը մեղադրվեց արձանը տեղափոխելու համար, որն էլ պատճառ դարձավ՝ ակումբի աստիճանազրկության։ Արձանը 2014 թվականի մայիսին տեղափոխվեց Մանչեստրի Ֆուտբոլի Ազգային թանգարան։ 2019 թվականի մարտի 6-ին արձանը տեղափոխվեց Ֆուտբոլի Ազգային թանգարանից։


== Ծանոթագրություններ ==
Տատյանա Զինչենկո

Տատյանա Զինչենկո (ռուս.՝ Зинченко, Татьяна Петровна, ապրիլի 24, 1939(1939-04-24), Խարկով, Ուկրաինական ԽՍՀ, ԽՍՀՄ - 2001, Սանկտ Պետերբուրգ, Ռուսաստան), ռուս և խորհրդային հոգեբան, հոգեբանական գիտությունների դոկտոր, պրոֆեսոր, փորձարարական և կոգնիտիվ հոգեբանությունների մասնագետ։ 


== Կենսագրություն ==
Տատյանա Զինչենկոն ծնվել է 1939 թվականի ապրիլի 24-ին Խարկովում` հայտնի հոգեբան Պյոտր Զինչենկոյի ընտանիքում։ Վլադիմիր Զինչենկոյի հարազատ քույրն է։  
1983 թվականին պաշտպանել է բժշկական դիսերտացիան` «Ճանաչման ֆունկցիոնալ կառուցվածքը» թեմայով։ Ավելի քան 40 տարի որոշ ժամանակ աշխատել է Սանկտ Պետերբուրգի պետական համալսարանի հոգեբանության ֆակուլտետում, եղել է Նյու Յորքի գիտությունների ակադեմիայի իսկական անդամ, ինչպես նաև եղել է կոգնիտիվ հոգեբանության եվրոպական ասոցիացիայի անդամ։    
Մահացել է 2001 թվականի հոկտեմբերի 1-ին Սանկտ Պետերբուրգում։


== Գիտական գործունեություն ==
Տատյանա Զինչենկոն զբաղվել է կոգնիտիվ պրոցեսների, հիշողության, ուշադրության հետազոտությամբ, մասնավորապես ուսումնասիրել է ուշադրության կառուցվածքում ընտրովի ինտերֆերենցիայի գործընթացները։ Ապացուցել է, որ Ստրուպ էֆեկտի արտահայտվածությունը կախված է պատասխանից պահանջվող քննվողների բնութագրերից։ Նա իր հետազոտության ժամանակ ցույց է տվել կոգնիտիվ քարտեզների ձևավորման յուրահատկությունն անհատի կողմից լուծվող խնդիրների շրջանակներում, որը կապված է մասնագիտական, մասնավորապես օպերատորական գործունեության հետ։
Տատյանա Զինչենկոն, Ալեքսանդր Ֆրումկինի հետ միասին, մշակել է պրոֆեսիոնալ հոգեդիագնոստիկայի`պրոֆեսիոնալ հոգեդիագնոստիկայի ավտոմատացնող համակարգի խնդիրների որոշման մեթոդը։  


== Հիմնական հրապարակումներ ==
Брушлинский А. В., Зинченко В. П., Зинченко Т. П., Кондратьев М. Ю., Котова И. Б., Лейтес Н. С. Введение в психологию. — М.: «Academia», 1997.
Зинченко Т. П. Когнитивная и прикладная психология. — М.-Воронеж: «МОДЭК», «МПСИ», 2000.
Зинченко Т. П. Память в экспериментальной и когнитивной психологии. — СПб.: «Питер», 2002.


== Ծանոթագրություններ ==


== Արտաքին հղումներ ==
Династия. Три фотографии из личного архива В. П. Зинченко.
Սիգրիդ Բլոմբերգ

Սիգրիդ Բլոմբերգ (շվեդերեն՝ Sigrid Blomberg, լրիվ անունը` Էմմա Էմիլիա Սիգրիդ Շառլոտ Բլոմբերգ, շվեդերեն՝ Emma Emilia Sigrid Charlotte Blomberg, հոկտեմբերի 17, 1863(1863-10-17)[…], Fliseryd, Շվեդիա - հունվարի 28, 1941(1941-01-28), Կարլստադ, Karlstad Municipality, Վերմլանդ, Շվեդիա), շվեդ քանդակագործ։ Մասնագիտացած է եղել պաշտամունքային աշխատանքներում։


== Կենսագրություն ==
Սիգրիդ Բլոմբերգը ծնվել է 1863 թվականի հոկտեմբերի 17-ին, Կալմար լենի Ֆլիզերիդ քաղաքում, Ալֆրեդ Բլոմբերգի (Alfred Blomberg) և նրա կնոջ՝ Շառլոտա Լունդկվիստի (Charlotte Lundqvist) ընտանիքում։ Սիգրիդը հինգ եղբայրների և քույրերի հետ միասին մեծացել են Սմոլանդի նահանգում գտնվող իրենց հորը պատկանող Skärshult ֆերմայում։
Դպրոցական տարիներն անց է կացրել Կալմարի Nisbeth աղջիկների դպրոցում։ Դեռ վաղ տարիքում նա սկսել է փայտի վրա փորագրություններ կատարել։ 1888 թվականի աշնանը Սիգրիդ Բլոմբերգը ընդունվել է Ստոկհոլմի աղջիկների տեխնիկում։ Սկզբում նա չէր պատրաստվում նկարիչ դառնալ, բայց մի անգամ կավով աշխատելուց հետո ինքն իր մեջ նոր ստեղծագործական հնարավորություններ է գտել։ 26 տարեկան հասակում ընդունվել է Արվեստի թագավորական ակադեմիա, որտեղ սովորել է 1889-1898 թվականներին։ 1895-1896 թվականներին մասնակցել է Ակսել Տալբերգի կերագծման դասընթացներին։ Ակադեմիայում ուսման ընթացքում մի քանի տարի անցկացրել է Գերմանիայում։
Բլոմբերգի ՝ որպես քանդակագործի գործունեությունը սկսեց մարել, երբ նրա տեսողությունը վատացավ։ Նրա քանդակագործական կարիերան ավարտվեց 1912 թվականին, և դրանից հետո նա իրեն դրսևորեց որպես կազմարար։ Տկարությունը ստիպել է նրան տեղափոխվել Կարլստադում բնակվող իր քույրերից մեկի մոտ, որտեղ էլ մահացել է 1941 թվականի հունվարի 28-ին։
Սիգրիդ Բլոմբերգի գործերը հիմնականում պաշտամունքային և սրբազան բնույթի էին։ Ներկայումս դրանք ցուցադրվում են Գյոթեբորգի գեղարվեստի թանգարանում, Շվեդիայի ազգային թանգարանում, ինչպես նաև Կալմարի արվեստի թանգարանում։


== Ծանոթագրություններ ==


== Արտաքին հղումներ ==
E E Sigrid C Blomberg
Blomberg, Emma Emilia Sigrid Charlotte
Emma Emilia Sigrid Charlotte Blomberg
Վահաստու (գյուղ, Կաիու շրջան)

Անվան այլ կիրառումների համար տե՛ս՝ ՎահաստուՎահաստու (էստ․՝ Vahastu), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8159) Ֆուկուոկա

(8159) Ֆուկուոկա (անգլ.՝ Fukuoka), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 24-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,627913 ա. մ., առավելագույնը մոտենում է 1,8621 ա. մ. հեռավորության վրա և հեռանում 3,3937 ա. մ.։ Արեգակի շուրջ մեկ ամբողջական պտույտ է կատարում 1556,02 երկրային օրվա ընթացքում, իր ուղեծրով շարժվելով միջինում 0,23136 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8159) Ֆուկուոկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հենդրի շրջան (Ֆլորիդա)

Հենդրի շրջան (անգլ.՝ Hendry County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.986 կմ² է, բնակչությունը՝ 39.140 մարդ (2010 թ. տվյալներով)։ Շրջկենտրոնն է Լա Բել բնակավայրը։ Կազմավորվել է 1923 թ.։
Աճեմյան

Աճեմյան, հայկական ազգանուն։


== Ազգանունը կրողներ ==


=== Ա ===
Ալեքսանդր Վարդանի Աճեմյան (1925-1987), կոմպոզիտոր։
Անահիտ Աճեմյան (1924-2016), ջութակահարուհի։
Աննա Գևորգի Աճեմյան (1965), դաշնակահարուհի։
Արուս Վարդանի Աճեմյան (1983), դաշնակահարուհի։


=== Բ ===
Բարունակ Աճեմյան (1875-1915), բժիշկ։


=== Գ ===
Գեղամ Աճեմյան, մտավորական։
Գևորգ Աճեմյան
Գևորգ Վարդանի Աճեմյան (1932-1998), գրող, հրապարակախոս։
Գևորգ Վարդգեսի Աճեմյան (1923-1998), ջութակահար, մանկավարժ։
Գրիգոր Վարդանի Աճեմյան (1864-1907), մանկավարժ։
Գուրգեն Գրիգորի Աճեմյան (1903-1969), արձակագիր, բանաստեղծ։


=== Ե ===
Եվգինե Աճեմյան (1897-1925), դերասանուհի, երգչուհի։


=== Է ===
Էոժենի Մկրտչի Աճեմյան (1931), նկարիչ։


=== Թ ===
Թոկո Հարությունի Աճեմյան (1910-1980), գրող։


=== Ի ===
Իրմա Աճեմյան (1936-1990), բանաստեղծուհի։


=== Լ ===
Լևոն Գևորգի Աճեմյան (1888-1951), արձակագիր, խմբագիր, թարգմանիչ։
Լուսնյակ Աճեմյան (1854), օպերետային դերասանուհի, երգչուհի։


=== Խ ===
Խորեն Գրիգորի Աճեմյան (1907-1968), բանաստեղծ։


=== Կ ===
Կարինե Խաչիկի Աճեմյան (1962), քաղաքական գործիչ, դերասան, ՀՀ Ազգային ժողովի 4-րդ, 5-րդ և 6-րդ գումարումների պատգամավոր։


=== Հ ===
Հ. Պ. Աճեմյան, թղթակից։
Հայկ Արշավիրի Աճեմյան (1898-1965), բանասեր, մանկավարժ։
Հարություն Ստեփանի Աճեմյան (1904-1963), նկարիչ։
Հովհաննես Աճեմյան
Հովհաննես Հարությունի Աճեմյան (1828-1871), քանդակագործ, նկարիչ, դերասան, դրամատուրգ։
Հովհաննես Աճեմյան (1840-1895), երգիչ։
Հրանդ Մ. Աճեմյան (20-րդ դար), լրագրող, ճարտարապետ։
Հրուշ Աճեմյան (1987), ոճաբան-դիմահարդար։


=== Ղ ===
Ղազարոս Աճեմյան (1886-?), բժիշկ։


=== Մ ===
Մանիկ Աճեմյան (1955), բանաստեղծ, լրագրող։
Մարո Աճեմյան (1921-1978), դաշնակահարուհի։
Մկրտիչ Աճեմյան (1838-1917), բանաստեղծ, թատերական գործիչ, թարգմանիչ։


=== Յ ===
Յոլանտ Աճեմյան (1910-2002), արվեստագետ, մանկավարժ։


=== Ն ===
Նշան Ֆիքրի Աճեմյան (1867-1930/1944), բժիշկ։


=== Շ ===
Նուբար Աճեմյան, դերասան։
Շահե Արմենի Աճեմյան (1926-2005), արքեպիսկոպոս, բանասեր, փիլիսոփա։


=== Չ ===
Չարլզ Աճեմյան (1909-1996), բանկիր։


=== Պ ===
Պողոս Աճեմյան (1892-1915), մտավորական։


=== Ռ ===
Ռաքել Աճեմյան (20-րդ դար), մտավորական։


=== Վ ===
Վալենտինա Նշանի Աճեմյան (1913-1991), ճարտարապետ։
Վանուշ Լևոնի Աճեմյան (1926), թարգմանիչ, լեզվաբան։
Վարդան Աճեմյան
Վարդան Ալեքսանդրի Աճեմյան (1958), կոմպոզիտոր։
Վարդան Աճեմյան (1905-1977), թատերական ռեժիսոր, թատերական գործիչ։
Վարուժան Աճեմյան (1917), գրող։


=== Տ ===
Տիգրան Ավետիսի Աճեմյան (1852/1853-1913/1914), բժիշկ, բեյ, մանկավարժ։
Տիրան Մարտիրոսի Աճեմյան (1902-1991), ծաղրանկարիչ, դերասան։


=== Օ ===
Օննիկ Արմենակի Աճեմյան (1923), բանաստեղծ։


== Տես նաև ==
Աճամյան


== Ծանոթագրություններ ==
Ուշադրություն։ Քաղաքում կախարդ կա

«Ուշադրություն։ Քաղաքում կախարդ կա» (ռուս.՝ «Внимание! В городе волшебник!»), ռեժիսոր Վլադիմիր Բիչկովի խորհրդային էքսցենտրիկ հեքիաթը, Վիկտոր Վիտկովիչի և Գրիգորի Յագդֆելդի «Տիկնիկային կատակերգություն» պատմվածքի էկրանավորումը։ Լիամետրաժ մուլտիպլիկացիոն-խաղային ֆիլմ՝ բեմադրված 1963 թվականին «Բելառուսֆիլմ» և «Սոյուզմուլտֆիլմ» կինոստուդիաների կողմից։ Պրեմիերան տեղի է ունեցել 1964 թվականի օգոստոսի 27-ին։


== Սյուժե ==
Ֆիլմի գործողությունները տեղի են ունենում բարի և ուրախ հեքիաթային քաղաքում։ Այդ քաղաքի բնակիչների շրջանում կան վատ մարդիկ, որոնք մտածում են միայն իրենց մասին և բոլորին դժվարություններ ու անհարմարություններ են պատճառում։ Անխիղճ մասնավոր բժիշկ-խաբեբա Կրակսը հիվանդ Տատային անօգուտ թանկարժեք դեղ է նշանակում։ Հարևան Վասյան դիտավորյալ նրան չի թողնում քնել՝ միջանցքում բարձրաձայն գնդակ խաղալով։
Քաղաքի կախարդը անփույթ մարդկանց տիկնիկներ է դարձնում և սովորական խաղալիքների հետ նրանց վաճառում իր խանութում։ Կախարդված երեք տիկնիկները՝ ծույլ խոհարարը, Վասյան և կոստան-նստան տնային կառավարիչ Մարիա Իվանովնան, հանդիպում են Տատայի սենյակում։ Դեղերից և դեղախառնուրդներից լսելով վճիռը, որ ժամանակն անցել է, և հիմա աղջկան կարող է օգնել միայն աքաղաղների առավոտյան ճիչերից պատրաստված կոկորդը ողողելու միջոցը՝ կուկարեկուինը՝ տիկնիկները որոշում են հրաշագործ միջոցի համար գնալ Կրակսի մոտ, այնուհետև դեղատուն։ Ճանապարհին նրանց օգնում է կախարդված ևս մեկ տիկնիկ՝ տաքսու վարորդ Վալենտինան։
Տիկնիկների միջամտության շնորհիվ Տատան ոտքի է կանգնում։ Կախարդը նրանց վերադարձնում է իրենց մարդկային տեսքին, իսկ անհուսալի բժիշկ Կրակսը վերաժվում է փչովի ռետինե հրեշի, որն անմիջապես պայթում է։


== Դերերում ==
Միխայիլ Յանշին – բժիշկ Կրակս
Միխայիլ Ժարով – խոհարար
Օլգա Պորուդոլինսկայա – Տատայի տատիկ
Դմիտրի Օռլով – դեղագործ
Էմիլյա Թրեյվաս – Մարիա Իվանովնա՝ տնային կառավարչուհի
Ալեքսանդր Օռլով – կախարդ
Վլադիմիր Պոնոչևնիյ – ոստիկան
Թամարա Մալկովա – Տատա
Սաշա Վեդենեև – Վասյա (հնչյունավորել է Մարիա Վինոգրադովան)


=== Էպիզոդներում ===
Յուրի Անդրեև
Էմմանուիլ Գելլեր] – աստղագետ
Վալերի Լևենտալ
Աննա Դուբրովինա – Վալենտինա՝ տաքսու վարորդ
Ալեքսանդր Լեբեդև – գլանվակի վարորդ
Յանիս Սովչիս – հեքիաթային քաղաքի առաջին բնակիչ
Վլադիմիր Գրամատիկով – հեքիաթային քաղաքի երկրորդ բնակիչ
Ալեքսեյ Բառանովսկի – գրավաճառ
Վիտյա Մոլչանով
Սաշա Կոզլով


=== Տիտրերում նշված չեն ===
Վալենտին Բրիլեև – անցորդ
Զինովի Գերդտ – հեղինակի տեքստ
Գեորգի Միլլյար – դեղ (հնչյունավորում)


== Նկարահանող խումբ ==
Գեղարվեստական ղեկավար՝ Սերգեյ Սկվորցով
Սցենարի հեղինակներ՝ Վիկտոր Վիտկովիչ, Գրիգորի Յագդֆելդ
Բեմադրող ռեժիսոր՝ Վլադիմիր Բիչկով
Բեմադրող օպերատոր՝ Միխայիլ Կոժին
Կոմպոզիտոր՝ Նիկիտա Բոգոսլովսկի
Բեմադրող նկարիչ՝ Վալերի Լևենտալ
Տիկնիկների նկարիչ՝ Անատոլի Կուրիցին
Մուլտիպլիկատորներ՝
Յուրի Նորշտեյն
Լև Ժդանով
Վյաչեսլավ Շիլոբրեև
Ռեժիսոր՝ Ն. Սավվա
Հնչյունային օպերատոր՝ Մ. Վոլխինա
Գեղարվեստի կինեմատոգրաֆիայի գլխավոր տնօրինության նվագախումբ
Դիրիժոր՝ Նիկիտա Բոգոսլովսկի
Զգեստների նկարիչ՝ Ա. Կավեցկայա
Դիմահարդարող՝ Գ. Խրապուցկի
Մոնտաժողներ՝ Ս. Եֆիմովա, Ա. Կոլյադենկո
Խմբագիր՝ Լ. Ֆադեևա
Զուգակցված նկարահանումներ՝
Օպերատորներ՝ Վ. Ռիլաչ, Ա. Շիկ
Տնօրեն՝ Վ. Պորշնև


== Փաստեր ==
Ֆիլմի նկարահանումները տեղի են ունեցել Մինսկում։


== Ծանոթագրություններ ==
Արբերգ

Արբերգ  (գերմ.՝ Arberg), կոմունա Գերմանիայի Բավարիա երկրամասում։
Ենթարկվում է Միջին Ֆրանկֆորնիա վարչական շրջանին։ Գտնվում է Ասնբախ շրջանում։ Բնակչությունը 2304 մարդ (ըստ 2010 թվականի դեկտեմբերի 31-ի)։ Տարածքը 31,31 կմ² է։ Պաշտոնական կոդ՝ 09 5 71 113։
Կոմունան ստորաբաժանվում է 12 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Ռուշինովո (գյուղ, Պերեսլավսկի շրջան)

Անվան այլ կիրառումների համար տե՛ս՝ ՌուշինովոՌուշինովո (ռուս.՝ Рушиново), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Կալինին

Վլադիմիր Կալինին (ռուս.՝ Влади́мир Никола́евич Кали́нин, 1939), խորհրդային և ռուսական դիվանագետ։


== Կենսագրություն ==
Ավարտել է Մոսկվայի Ն. Բաումանի անվան պետական տեխնիկական համալսարանը և ԽՍՀՄ ԱԳՆ Դիվանագիտական ակադեմիան։ Դիվանագիտական գործունեությամբ սկսել է զբաղվել 1974 թվականից։ Տիրապետում է անգլերեն լեզվին։

1993-1995 թվականներին՝ Բոտսվանում Ռուսաստանի դեսպանատան դեսպանորդ խորհրդական։
1995-1998 թվականներին՝ բաժնի պետ, ՌԴ ԱԳՆ Աֆրիկայի դեպարտամենտի տնօրենի տեղակալ։
1998 թվականի հունիսի 29-ից-2005 թվականի փետրվարի 28-ը՝ Սեյշելյան կղզիներում Ռուսաստանի արտակարգ և լիազոր դեսպան։2005 թվականից անցել է թոշակի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի ապրիլի 30)


== Ծանոթագրություններ ==


== Արտաքին հղումներ ==
Կենսագրությունը ռազմա-քաղաքական հետազոտությունների կենտրոնի կայքում
Բախչինյան

Բախչինյան, հայկական ազգանուն։


== Ազգանունը կրողներ ==
Արծվի Հենրիկի Բախչինյան (1971), բանասեր, հայագետ, կինոգետ, պատմաբան, բառարանագիր։
Հայկ Ֆելիքսի Բախչինյան (1973), գրականագետ, թարգմանիչ։
Հենրիկ Գրիգորի Բախչինյան (1948), գրականագետ, թարգմանիչ։
Միսաք Կարոյի Բախչինյան, դեղագործ։
Ֆելիքս Բարդուղիմեոսի Բախչինյան (1950), գրող, գրականագետ, թարգմանիչ։


== Ծանոթագրություններ ==
Բերեժնյանի

Բերեժնյանի (ռուս.՝ Бережняны), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
GameSpot

GameSpot, կայք նվիրված խաղային համակարգերի և համակարգիչների համար թողարկված խաղերին։ Կայքը հրապարակում է նորություններ, ակնարկներ, նախագծերի անոնսներ և այլ տեղեկություններ։ Կայքը բացել է 1996 թվականի մայիսի 1-ին Փիթ Դիմերի, Վինս Բրոուդի և Ջոն Էփստայնի կողմից։ Կայքի ռեսուրսը գնվեց ZDNet ընկերության կողմից, իսկ հետո վերագնվեց CNet Networks, Inc․․․-ի կողմից։ Համաձայն Alexa Internet-ի, GameSpot.com-ը մտնում է ամենաշատ այցելվող 200 կայքերի ցանկի մեջ։
Բացի GameSpot սեփական հրապարակումներից, կայքում են տեղադրվում ընթերցողների ակնարկները, որոնք նույնիսկ կարող է վարել իրենց բլոգը և կիսվել իրենց կարծիքներով տարբեր ֆորումում։


== Պատմություն ==
Սկզբնական շրջանում կայքը նվիրված էր բացառապես համակարգչային խաղերին։ Դուստր կայքը՝ VideoGameSpot.com բացվել է 1996 թվականի դեկտեմբերին և այն նվիրված էր խաղային համակարգերի համար նախատեսված խաղերի ակնարկներին։ 1977 թվականին VideoGameSpot.com կայքը, որոշ ժամանակ կրեց VideoGames.com անունը, սակայն հետագայում 1998 թվականին այս երկու կայքերը միավորվեցին մեկ ընդհանուր GameSpot.com անվան տակ։
2005 թվականի հոկտեմբերին GameSpot-ը ստացավ նոր դիզայն, այն TV.com կայքի նմանակն էր, որը այժմ համարվում էր կայքի դուստր ռեսուրսը։


== Միջազգային զարգացում ==
GameSpot UK (Մեծ Բրիտանիա) բացվել է 1997 թվականի հոկտեմբերին՝ Իան Հոուի, Աշեր Ռոսպիլիոզի և Սյուզի Դէնիէլսի կողմից։ Մինչ 2002 թվականի կեսերը կայքը գործում էր ինքնուրույն, և այցելուներին տրամադրում էր նյութեր, որոնք չկան ամերիկյան տարբերակում։ 1999 թվականին GameSpot UK դարձավ PPAi (Periodical Publishers Association interactive) դափնեկիր ինչպես լավագույն կայք և նույն մրցանակի համար նոմինացվեց 2001 թվականին։ Այն բանից հետո, երբ ZDNet-ը գնեց CNET-ը, GameSpot UK միավորվեց ամերիկյան տարբերակի հետ։ 2006 թվականի ապրիլի 24-ին GameSpot UK կայքը նորից սկսեց գործել։ Կայքի խմբագիրը դարձավ Ֆիլ Էլլիոտտը (Phil Elliott), նորությունների բաժնի խմբագիրը՝ Էմմա Բոյզը (Emma Boyes)։
Նույն կերպ GameSpot AU (Ավստրալիա) սկսեց իր գործունեությունը 90-ականների վերջին, հրապարակելով ակնարկներ այդ երկրում թողարկված խաղերի մասին։ Կայքը փակել է 2003 թվականին։ Ռեսուրսեների առաջին խմբագիրը՝ Էդ Դոուսոն էր, նրան փոխարինեց Ալեքս Կիդմանը։ Երբ 2003 թվականին բացվեց CNET-ի տեղական տարբերակը, Gamespot.com.au կայքը միացվեց՝ CNET.com.au-ին։


== Տես նաև ==
IGN


== Ծանոթագրություններ ==


== Արտաքին հղղումներ ==
GameSpot
Մարատ Վարժապետյան

Մարատ Ռուբենի Վարժապետյան (հուլիսի 30, 1935(1935-07-30), Նոր Բայազետ, Հայկական ԽՍՀ, ԱԽՖՍՀ, ԽՍՀՄ - հունիսի 22, 1987(1987-06-22), Երևան, Հայկական ԽՍՀ, ԽՍՀՄ), հայ խորհրդային ռեժիսոր, օպերատոր, սցենարիստ։


== Կենսագրություն ==
Մարատ Վարժապետյանը ծնվել է 1935 թվականին Կամո քաղաքում (այժմ՝ Գավառ)։ 1963 թվականին ավարտել է ՎԳԻԿ-ի օպերատորական ֆակուլտետը։ 1965-1969 թվականներին աշխատել է Հայֆիլմ կինոստուդիայում, իսկ 1969 թվականին՝ Երևան կինոստուդիայում՝ որպես ռեժիսոր և օպերատոր։


== Ֆիլմագրություն ==


=== Ռեժիսոր ===


=== Սցենարիստ ===


=== Օպերատոր ===


== Ծանոթագրություններ ==
Աստվածամոր «Օդիգիտրիա» սրբապատկերի եկեղեցի (Ագրաֆենովկա)

Աստվածամոր «Օդիգիտրիա» սրբապատկերի եկեղեցի (ռուս.՝ Церковь иконы Божией Матери «Одигитрия»), ուղղափառ եկեղեցի Ռուսաստանի Դաշնության Ռոստովի մարզի Ռոդիոնովո-Նեսվետայսկի շրջանի Ագրաֆենովկա սլոբոդայում։ Ենթարկվում է Շախտիի և Միլլերովոյի թեմին։
Հասցեն` Ռոստովի մարզ, Ռոդիոնովո-Նեսվետայսկի շրջան, Ագրաֆենովկա սլոբոդա, Լուսավորության փողոց, 1ա։


== Պատմություն ==
Դոնի զորքի մարզի Ագրաֆենովկա սլոբոդայի քարե միասեղան եկեղեցու հիմքը դրվել է 1844 թվականի ապրիլի 16-ին։ Այն օծվել է 1846 թվականի նոյեմբերի 3-ին Վորոնեժի և Զադոնսկի արքեպիսկոպոս Իգնատիի կողմից։ Տաճարը բարեկարգվել է կալվածատեր Մարիա Ալեքսեևնա Լեոնովայի միջոցներով։ 1890 թվականից եկեղեցուն կից կազմակերպվել էր ծխական գյուղական ուսումնարան։
Խորհրդային տարիներին տաճարն օգտագործվել է որպես հացահատկի շտեմարան։ Օդիգիտրիևյան ծխի վերջին վանահայրն է եղել քահանա Նիկոլայ Նիկոլայևիչ Զիկովը, որին գնդակահարել են բոլշևիկները։ Հանցակազմի բացակայության պատճառով նա հետմահու արդարացվել է։
2012 թվականից տաճարում վերսկսվել են ժամերգությունները։ Ներկայումս այստեղ պարբերաբար տրվում է Աստվածային պատարագ։ 2012 թվականի մարտի 29-ին Ագրաֆենովկա սլոբոդայի Աստվածամոր «Օդիգիտրիա» սրբապատկերի եկեղեցու հոգևոր հովիվ է նշանակվել քահանա Անտոնի Գենադևիչ Բերեժնոյը։ Ներկայումս եկեղեցում հավատացյալների միջոցներով ընթանում են վերանորոգման-վերականգնման աշխատանքներ։ Հետաքրքրական է, որ 2013 թվականին հողային աշխատանքների ժամանակ հայտնաբերվել է զանգի հին լեզվակ, որը պատկանել է նախահեղափոխական տաճարի զանգերից մեկին։


== Ծանոթագրություններ ==


== Արտաքին հղումներ ==
Сайт храма
Родионово-Несветайское благочиние.
В храме в честь иконы Божией Матери «Одигитрия» слободы Аграфеновка отметили престольный праздник Archived 2017-02-16 at the Wayback Machine.
(3661) Դոլմատովսկի

(3661) Դոլմատովսկի (անգլ.՝ Dolmatovskij), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 16-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,930832 ա. մ., առավելագույնը մոտենում է 2,7676 ա. մ. հեռավորության վրա և հեռանում 3,094 ա. մ.։ Արեգակի շուրջ մեկ ամբողջական պտույտ է կատարում 1832,67 երկրային օրվա ընթացքում, իր ուղեծրով շարժվելով միջինում 0,196434 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3661) Դոլմատովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառնաուխովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿարնաուխովկաԿառնաուխովկա (ուկրաիներեն՝ Карнаухівка), քաղաքատիպ ավան Ուկրաինայի Դնեպրոպետրովսկի մարզի Դնեպրոձեռժինսկի քաղաքային խորհուրդում։
2001 թվականի տվյալներով Կարնաուխովկա քաղաքատիպ ավանում բնակվում էր 6 469 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արմեն Ադամյան (ֆուտբոլիստ)

Անվան այլ կիրառումների համար տե՛ս՝ Արմեն Ադամյան (այլ կիրառումներ)Ադամյան Արմեն Արմոյի (հոկտեմբերի 14, 1967, Ստեփանակերտ, ԼՂՀ, ԽՍՀՄ), հայ խորհրդային ֆուտբոլիստ (ենթահարձակվող), մարզիչ։


== Կարիերա ==


=== Ակումբային ===
1984-1985 և 1988 թվականներին նա խաղացել է «Ղարաբաղ» (Ստեփանակերտ) թիմում։ 1988 թվականին տեղափոխվել է Աբովյանի «Կոտայք», թիմը խաղում էր ԽՍՀՄ-ի առաջին խմբում։ Խաղաշրջանի վերջում՝ 1991 թվականին, խախացել է Ստեփանակերտի «Երազանք» և «Արցախ»-ի թիմերում։ 1992 թվականին վերադառնում է «Կոյտայք», որտեղ անցկացնում է ամբողջ խաղաշրջանը։ 1994 թվականին տեղափոխվում է Ռուսաստան, որտեղ խաղում է «Չերնոմորեց» և «Կուբան» ակումբների կազմում, ակստեղ էլ նա անցկացրել է իր ամբողջ խաղաշրջանը։ 1995-2000 թվականներին խաղացել Սոմոլենսկի «Կրիստալ» (Սմոլենսկ) ակումբում (165 խաղ, 50 գնդակ, որից 36-ը տուգանայիններից)։ Ավելի ուշ խաղացել է ԼիբանանԻ «Սալամ» ակումբում (2000-2001), Բելգորոդի «Սայլուտ-Էներգիի» ակումբում (2001-2002)։ Ամենալավ տարինները հայ կիսապաշպանը անցկացրել է Սոմոլենսկի «Կրիստալ» ակումբում՝ վեց տարում նա դարձել է ակումբի խորհրդանիշը։ Նա այնքան էր սիրվել տեղացի երկրպագուների կողմից, որ արդեն ոտանավոր էին գրում նրա պատվին.


=== Հավաքականում ===
Հրավիրվել էր Հայաստանի հավաքական (1998-1999), խաղացել է 3 խաղ, խփել է 1 գոլ։


=== Մարզչական ===
2005 թվականի փետրվարին գլխավորել է Աշտարակի «Միկա» ակումբը։ Ադամյանի գլխավորությամբ թիմը 2005-2006 թվականներին, երկու խաղաշրջանի ընթացքում դարձել է Հայաստանի գավաթակիր, նաև 2005 թվականին արծաթե մեդալակիր։ 2006 թվականին «Միկան» ձևակերպել է գավաթային դուբլ, գավաթին ավելացնելով սուպերգավաթ։ Երկու տարի անց գլխավորել է Սմոլենսկի «Դնեպրը»։ Դրանից հետո վերադարձել է «Միկա»։ Երկրպագուների և ակումբի կողմից Ադամյանի վերադարձը դրականորեն դիմավորվեց։ Դա կապված էր առաջին հերթին իր նախկին ձեռքբերումների հետ։ Առաջնություններում «Միկան» մրցանակային տեղերից հետ է մնացել։ Անբավարար արդյունքների պատճառով Ադամյանը օգոստոսին լքեց ակումբը։ Գլխավոր մարզչի պաշտոնը գլխավորեց Արմեն Շահգերդյանը։ Ադամյանին ուրիշ առաջարկ արվեց գլխավորել «Միկա-2» ակումբը։ 2011 թվականի ամռանը Ադամյանին առաջարկ եկավ Ուլյանսկի «Վոլգա» ակումբից։ Նա ընդունեց առաջարկը և գլխավորեց մինչև տարվա վեջ։ Սա Ադամյանի երկրորդ ժամանումն էր Ուլյանսկի ակումբ, սրանից առաջ նա 2008 թվականին եղել էր օգնական։ Նրա գլխավորուտյամբ ակումբը դարձավ առաջնության բրոնզե մեդալակիր և Ռուսաստանի գավաթի խաղերում հասավ մինչև 1/16 եզրափակիչ, որտեղ պարտվեց Մախաչկալայի «Անժիին»-ին։ Հունվարի 14-15-ը Մոսկվայում անցկացվեցին ընդունելության քննություններ Ակադեմիայի համար, որտեղ անցկացվում էր ՌՖՄ մարզչական պրոֆեսոնալ դասընթացներ։


== Նվաճումներ ==
խաղացող.
 Լեռնային Արցախ
Բրոնզե մեդալ ԽՍՀՄ-ի երկրորդ լիգա. 1991
 Չերնոմորեց (Նովորասիսկ)
Առաջին փուլի չեմպիոն. 1994
մարզիչ.
 Միկա
Արծաթե մեդալ Հայաստանի Բարձրագույն խումբ (ֆուտբոլ)։ 2005
Բրոնզե մեդալ Հայաստանի առաջնություն։ 2006, 2007
Մրցանակակիր՝ Հայաստանի Անկախության Գավաթ. 2005, 2006
Մրցանակակիր՝ Հակոբ Տոնոյանի անվան Սուպերգավաթ. 2006
Եզրափակիչ Հակոբ Տոնոյանի անվան Սուպերգավաթ. 2007
 Վոլգա (Ուլյանովսկ)
Բրոնզե մեդալ Պրոֆեսիոնալ ֆուտբոլի լիգայի. 2012


== Ծանոթագրություններ ==


== Արտաքին հղումներ ==
Պրոֆիլը footballdatabase.eu կայքում (անգլ.)
Պրոֆիլը armfootball.tripod.com կայքում (անգլ.)
Սաիտ-Կուրզյա

Սաիտ-Կուրզյա (ռուս.՝ Саит-Курзя, բաշկիրերեն՝ Сәйет-Көрйә), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Որոգայթ (ֆիլմ)

Որոգայթ, 2015 թվականին նկարահանված ֆիլմ։ Հիմնված է Շանթ հեռուստաընկերության Որոգայթ բազմասերիանոց հեռուստասերիալի վրա։


== Սյուժե ==
Գլխավոր հերոսը հայտնի մարզիկ է, ով երիտասարդ տարիքում սպորտը թողել է հանուն արվեստի, սակայն ճակատագիրը նրա համար բոլորովին այլ բան է նախատեսել։ Նա, պաշտպանելով ընկերուհուն, հայտնվում
է բանտում։ Բանտային ծանր կյանքն ու «օրենքները» ոչ թե ընկճում, այլ առավել ուժեղ են դարձնում նրան։ Ազատվելով բանտից, սակայն, նա կրկին դաժան ընտրության առջև է կանգնում. այս անգամ նրա ազատության գինը ընկերոջ կյանքն էր...
Անկախ իր կամքից քրեական միջավայրում հայտնված մարդը խաղում է վայրի կանոններով և փորձում չդավաճանել մարդկային սկզբունքները, որոնց ինքը հավատարիմ է եղել։


== Դերերում ==


== Արտաքին հղումներ ==
Որոգայթը youtube.com֊ում
Փռյուգերեն

Փռյուգերեն, փռյուգացիների լեզուն։ Որոշ մասնագետներ Փռյուգերենը համարում են հայերենին ազգակից լեզու, մյուսները մերձեցնում են հունական լեզուներին։ Փռյուգերենը վկայված է Փոքր Ասիայի երկու ժամանակաշրջանների արձանագրություններով և հունական ու հռոմեական հեղինակների երկերի մեկնություններով։ Հին փռյուգացիներ տեքստերը (78 արձանագրություն) գրված են պաշտամունքային հուշարձանների և կավե առարկաների վրա, վերաբերում են մ․ թ․ ա․ 8-5-րդ դարերին, նոր փռյուգացիների տեքստերը (100-ից ավելի) մ․ թ․ 2-3-րդ դարերին։


== Ծանոթագրություններ ==
Բուգրի (գյուղ, Վսևոլոժսկի շրջան)

Անվան այլ կիրառումների համար տե՛ս՝ ԲուգրիԲուգրի (ռուս.՝ Бугры, ֆիններեն՝ Pukrankylä), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 6154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Սազոնով

Սերգեյ Դմիտրևիչ Սազոնով  (ռուս.՝ Сергей Дмитриевич Сазонов, օգոստոսի 10, 1860(1860-08-10), Ռյազան, Ռուսական կայսրություն - ոչ վաղ քան դեկտեմբերի 23, 1927 և ոչ ուշ քան դեկտեմբերի 25, 1927, Նիս, Ֆրանսիայի երրորդ հանրապետություն), ոուս պետական գործիչ, դիվանագետ։ 
Դիվանագիտական պաշտոններ է վարել Լոնդոնում, Վաշինգտոնում, Վատիկանում։ 1909 թվականից՝ արտգործնախարարի օգնական (տեղակալ), 1910 թվականից՝ նախարար։ Առաջին համաշխարհային պատերազմի նախօրեին ձգտել է ամրապնդել Անտանտը և սերտացնել նրա կապերը Ռուսաստանի հետ, գործուն մասնակցություն է ունեցել հայկական հարցի նոր արծարծման և 1914 թվականին Ռուս-թուրքական համաձայնագրի կնքման, 1913 թվականի անգլո-ֆրանս-ոուսերեն գաղտնի համաձայնագրի (նախատեսում էր սևծովյան նեղուցների, Կ. Պոլսի և հարակից շրջանների հանձնումը Ռուսաստանին), ինչպես նաև դրա շարունակությունը կազմող 1916 թվականի Սայքս-Պիկոյի համաձայնագրի նախապատրաստմանն ու ստորագրմանը, որով Ռուսաստանին էին անցնելու Թուրքիայի հայկական նահանգներն ու Հյուսիսային Քրդստանը («դեղին գոտի»)։ Չբաժանելով Գերմանիայի հետ անջատ հաշտություն կնքելու ցարի կարծիքը՝ 1916 թ. Սազոնովը հրաժարական է տվել։ Հոկտեմբերյան հեղափոխությունից հետո մտել է Կոլչակի և Դենիկինի սպիտակգվարդիական կառավարությունների մեջ, դրանք ներկայացրել 1919-20 թվականների Փարիզի հաշտության կոնֆերանսում։ 
Գրել է հուշեր, որտեղ լայն տեղ է հատկացրել հայկական հարցին ու հայկական բարենորոգումների շուրջ տեղի ունեցած դիվանագիտական բանակցություններին։


== Ծանոթագրություններ ==
Կերետարո (նահանգ)

Կերետարո (իսպ.՝ Querétaro, (Իսպաներեն արտասանություն՝ [keˈɾetaɾo]), պաշտոնական անվանումը՝ Կերետարոյի ազատ և ինքնիշխան նահանգ (իսպ.՝ Estado Libre y Soberano de Querétaro), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Նահանգն ունի 18 համայնք, մայրաքաղաքն է Կերետարոն։


== Տվյալներ ==
Նահանգը գտնվում է հյուսիս-կենտրոնական Մեքսիկայում, Բախիո (հարթավայրային) շրջանում։ Սահմանակից է հյուսիսում Սան Լուիս Պոտոսին, արևմուտքում՝ Գուանախուատոյին, արևելքում՝ Իդալգոյին, հարավ-արևելքում՝ Մեխիկո նահանգին և Հյուսիս-արևմուտքում՝ Միչոականին։
Կերետարոն Մեքսիկայի ամենափոքր նահագներից մեկն է, սակայն աշխարհագրորեն տարաբնույթ է, ունի տարբեր էկոհամակարգեր, անապատներից մինչև արևադարձային անտառներ, հատկապես Սիրերա Գորդա շրջանը, որ լի է միկրո էկոհամակարգերով։
Կերետարոյի տարածքը կազմում է 11 769 կմ 2, Մեքսիկայի տարածքի 0,6 %-ը, նահանգների մեջ զբաղեցնում է 27-րդ տեղը։
Նահանգը լեռնային է, հատկապես Սերա-Գորդա և Սերա-Կերետանա շրջանները։ Այս երկու շրջանների միջև ընկած տարածքում կան և՛ հարթավայրեր, և՛ գագաթներ։ Ամենաբարձր Սերո դել Սամորանո գագաթն ունի 3360 մետր բարձրություն, գտնվում է Կերետարո հարթավայրում։ Մյուս հայտնի գագաթներից են՝ Սերո էլ Էսպոլոն (3240), Սերո լա Պինխիկան (3160) և Սերո դե լա Վեգան (3120)։
Ամենաբարձր լեռնային քաղաքը Ամեալկոն է (2620), իսկ ամենածարադիր քաղաքը՝ Խալպան, գտնվում է ծովի մակարդակից 760 մետր բարձրության վրա։ Սանտյագո դե Կերետարոն և Սան Խուան դել Ռիոն գտնվում են համապատասխանաբար 1820 և 1920 մետր բարձրության վրա։


== Կերետարոյի բուսական և կենդանական աշխարհ ==


== Ծանոթագրություններ ==


== Արտաքին հղումներ ==
Կերետարոյի քաղաքները, ավանները, փոստային կոդերը (իսպ.)
Կերետարոյի տեղեկատու (իսպ.)
Կերետարո նահանգի տուրիզմի նախարարության պաշտոնական կայքը Archived 2008-05-08 at the Wayback Machine. (իսպ.) (անգլ.)
Asomarte magazine  Ի՞նչ անել Կերետարոյում (իսպ.)
Լուսանկարներ
Արկար

Արկար, արկալ, արխար (Ovis vrientalisarcar), տափաստանային վայրի ոչխար, ասիական մուֆլոնների ենթատեսակ։ Տարածված է Կասպից և Արալյան ծովերի միջև ընկած տափաստաններում և կիսաանապատներում, ավելի քիչ՝ Ղազախստանի, Միջին Ասիայի և Աֆղանստանի ենթալեռնային շրջաններում (մինչև 200 մ բարձրության վրա)։ Արկարները ապրում են հոտերով (5-20, երբեմն՝ 60-100 գլուխ)։
Սնվում են խոտաբույսերով։ Սեռահասուն են դառնում երեք տարեկանից, հղիությունը տևում է 5 ամիս, ծնում են 1-2 գառ։ Ենթադրում են, որ արկարը ընտանի, երկար՝ նիհար պոչավոր և ճարպապոչավոր ոչխարների նախահայրերից է։ ՍՍՀՄ-ում այս կենդանու որսն արգելված է։
Վիլյալան դե Կամպոս

Վիլյալան դե Կամպոս (իսպ. Villalán de Campos), մունիցիպալիտետ Իսպանիայում, գտնվում է Վալյադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Կամպոս շրջանում։ Զբաղեցնում է 18.45 կմ2 տարածք։ Բնակչությունը` 51 մարդ (2010 թվականի տվյալներով)։ Պրովինցիայի վարչական կենտրոնից գտնվում է 69 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Diputación de Valladolid Archived 2007-09-27 at the Wayback Machine.
Սովորական ոսպնուկ

Սովորական ոսպնուկ (լատ.՝ Carpodacus erythrinus), սերինոսների ընտանիքի թռչուն։ Հայաստանում բնադրող-չվող է, տարածված։


== Արտաքին կառուցվածք ==
Ճնճղուկի չափ է։ Արուների մոտ մեջքը, թևերն ու պոչը կարմրավուն շագանակագույն են, գլուխն ու կուրծքը՝ վառ կարմիր, փորիկը վարդագույն երանգ ունի։ Էգերն ու երիտասարդ թռչունները դարչնագորշավուն են, մեջքը փորիկից ավելի մուգ է։
Մարմնի երկարությունը 14,5-15 սմ է, թևերի բացվածքը՝ 24-26,5 սմ, կենդանի զանգվածը՝ 19-26 գ։ Կտուցը հաստ է, մոխրագույն։ Արուն կարմիրից դեղնադարչնագույն է։ Արուների երգը նման է հաճախակի կրկնվող սուլոցների։ Բնակվում է կիսաանապատներից մինչև մերձալպյան գոտի (բաց դաշտերում), գարնան չուի ընթացքում՝ քաղաքներում՝ ծառերի վրա։


== Տարածվածություն ==
Բնակալում է Եվրասիայի անտառային գոտում։ Ձմեռում է Հարավային և Հարավ-Արևելյան Ասիայում։


== Կենսակերպ ==
Բնակում է թփուտներով բաց տարածությունները, թավուտները, անտառեզրերը, գետափերը։ Նախընտրում է խիտ մացառուտներ։ Թաքնվում է խիտ տերևների մեջ, այդ պատճառով շատ հազվադեպ է աչքի ընկնում, չնայած, իրեն հաճախ մատնում է մեղեդիական սուլոցով։


=== Սննդառություն ===
Սնվում է խոտաբույսերի սերմերով, հատապտուղներով, միջատներով, այլ մանր անողնաշարավորներով։


=== Չու ===
Աշնանային չուն՝ օգոստոսի վերջին, սեպտեմբերի սկզբին։ Գարնանային վերադարձը՝ մայիսի կեսերից՝ արուների մեծ երամներով։


=== Բնադրում ===
Բույն դնում է թփուտներում 2 - 2,5 մ բարձրության վրա։ Արուները, թփուտների ծայրին թառած, աչքի են ընկնում իրենց երգով, արնակարմիր գլխով ու կրծքով։ Բույնը թասաձև է, բավականին խիտ։ Թուխս է նստում լոկ էգը։ Արուն կերակրում է էգին և ճուտիկներին։ Դնում է 22 մմ տրամագծով, երկնագույն՝ դարչնամանուշակագույն պտերով 3-6 (5-8) ձու։ Թխսակալում է էգը՝ 12-13 օր։ Ձագերը բնից դուրս են գալիս կյանքի 11-14-րդ օրը։


== Հատուկ պահպանություն ==
Հաջողությամբ ընտելանում է անազատ պայմաններին։ Որպես երգեցիկ տեսակ՝ գեղագիտական, ճանաչողական, գիտական արժեք է ներկայացնում և կարիք ունի անհատ, պաշտպանության։ Օգտակար է, մոլախոտերի ու միջատների թվաքանակի կենսաբանական կարգավորիչ է։
Վերջին 10-15 տարիների ընթացքում Հայաստանում գրանցվել է տեսակի թվաքանակի աննախադեպ անկում։


== Հղումներ ==
Позвоночные животные России: Обыкновенная чечевица Archived 2021-02-25 at the Wayback Machine.
Խածկտիկներ
Զախարիա (Կիպրոս)

Զաքարիա (հուն․՝ Ζαχαριά), գյուղ Կիպրոսի Հանրապետության Պաֆոսի շրջանում։ Նախկինում եղել է թուրքական գյուղ։ Այժմ լքված գյուղ է։ Գտնվում է Լսոս գյուղից 4 կմ դեպի հարավ։


== Ժողովրդագրություն ==


== Ծանոթագրություններ ==
Խոդակի (գյուղ, Կորոստենի շրջան)

Անվան այլ կիրառումների համար տե՛ս՝ ԽոդակիԽոդակի (ուկրաիներեն՝ Ходаки), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1570 թվականին։
2001 թվականի տվյալներով Խոդակի գյուղում բնակվում էր 270 մարդ։ Բնակավայրը զբաղեցնում է 1869 կմ² տարածք։ Բնակչության խտությունը կազմում էր 144,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գետազատի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Գետազատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ջանկ Բոնդի աստղադիտարան

Ջանկ Բոնդի աստղադիտարան (անգլ.՝ Junk Bond Observatory, աստղադիտարանի կոդը` — «701»), աստղադիտարան ԱՄՆ-ի Արիզոնա նահանգի Սիերա Վիստա շրջանում, Սոնորա անապատում։ Հիմնադրվել է 1996 թվականին, սիրող աստղագետ Դևիդ Հիլիի կողմից սեփական բակում։
Սկզբում աստղադիտարանում տեղադրված էին Celestron 14 SCT և 16 դյույմանոց Meade LX200 աստղադիտակները, տեղաշարժվող ծածկի տակ։ 2000 թվականին այստեղ տեղադրվեց 20 դյույմանոց Ռիչի-Կրետյեն տեսակի աստղադիտակ, որը 2004 թվականին փոխարինվեց 32 դյույմանոց Ռիչի տեսակի աստղադիտակով։
Աստերոիդների որոնումները այստեղ սկսվել են 1998 թվականից։ Առաջին հայտնաբերումը կատարվել է 1999 թվականին Ջեֆրի Մեդկեֆի կողմից։
2016 թվականի նոյեմբերի դրությամբ այստեղ հայտնաբերվել են 272 աստերոիդներ։ Համաձայն Փոքր մոլորակների կենտրոնի տվյալների դրանցից 219 հայտնաբերել են Դևիդ Հիլին կամ Ջեֆրի Մեդկեֆը։ Մնացած 53 աստերոիդների հայտնաբերումը վերագրվում է աստղադիտարանին։
Աստղադիտարանում 1999 թվականից 2008 թվականները կատարվել են ընդհանուր առմամբ 35465 աստղաչափական դիտարկումներ։


== Ծանոթագրություններ ==


== Արտաքին հղումներ ==
Ջանկ Բոնդի աստղադիտարանՓոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Junk Bond» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Հեծան

Հեծան, գլխավորապես ծռման տակ աշխատող, սովորաբար չորսուի տեսքով կառուցվածքային տարր։ Lայնորեն օգտագործվում է շինարարության և մեքենաշինության մեջ. շենքերի, կամուրջների, ուղանցների, մեքենաների, հաստոցների կոնստրուկցիաներում։ Հեծանների սխեմաներ պատրաստվում է հիմնականում երկաթբետոնից, մետաղից և փայտից։ Ըստ հենարանների թվի և հենարանային միակցումների բնույթի տարբերում են միահենամեջ, բազմահենամեջ, բարձակային, ամրակցած ծայրերով, խզովի, անխզովի, իսկ ըստ լայնական հատվածքի՝ ուղղանկյունաձև, տավրային, երկտավրային, արկղաձև հեծաններ։ Հեծանը կարող է ունենալ հաստատուն կամ փոփոխական չափերով հատվածքներ, որը կատարվում է հեծանի զանգվածը փոքրացնելու համար։ Տարբերում են հիմնական (երկայնական) և օժանդակ (լայնական) հեծաններ։ Երկայնական և լայնական հեծանների համակարգն անվանում են հեծանավանդակ։ Երկաթբետոնե հեծանները պատրաստվում են միաձույլ (հիմնականում բազմահենամեջ՝ անխզովի, ուղղանկյունաձև կամ տավրային հատվածքով) և հավաքովի (առավելապես միահենամեջ՝ ուղղանկյունաձև, տավրային, երկտավրային և այլ հատվածքներով)։ Մետաղական հեծանները գլխավորապես կիրառվում են մեծ բեռնվածքների դեպքում։ Առավել արդյունավետ են երկտավրային և արկղաձև հատվածքով մետաղական հեծանները։ 
Փայտե հեծանները (միահենամեջ և խզովի կոնստրուկցիաների տեսքով) ծառայում են սովորաբար ոչ մեծ հենամեջեր ծածկելու համար։ Դրանք պատրաստվում են տախտակներից, չորսուներից, գերաններից։
Պոբոիշչե (գյուղ, Դեմիդովսկի շրջան)

Անվան այլ կիրառումների համար տե՛ս՝ ՊոբոիշչեՊոբոիշչե (ռուս.՝ Побоище), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոմպիլյացիայի ժամանակ

Կոմպիլյացիայի ժամանակը (անգլ.՝  compile time) վերաբերվում է կամ կոմպիլյացիայում գտնվող գործողություններին (անգլ.՝ the "compile-time operations"), որոնք պետք է կատարվեն ծրագրավորման լեզվի պահանջներին բավարարող սկզբնական կոդով անգլ.՝ (the "compile-time requirements"), որպեսզի կոմպիլյացիան հաջողությամբ ավարտվի, կամ ծրագրի հատկություններին, որոնք կարող է առաջանան կոմպիլյացիայի ժամանակ։
Կոմպիլյացիայի ժամանակ գործողությունները ներառում են շարահյուսական վերլուծություն (անգլ.՝ syntax analysis), տարբեր տեսակի սխեմատիկ վերլուծություն (անգլ.՝ semantic analysis), և կոդի գեներացիա (անգլ.՝ code generation)։
Ծրագրավորման լեզվի նկարագրությունում նշվում են կոմպիլյացիայի ժամանակի առանձնահատուկ պահանջները, որին պետք է բավարարի նախնական ծրագիրը, որպիսզի կոմպիլյացիան ավարտվի հաջողությամբ։
Կոմպիլյացիայի ժամանակը տեղի է ունենում կապերի խմբագրման և կատարման ժամանակից ( անգլ.՝ runtime) առաջ, բայց որոշ լեզուներում այն պետք է տեղի ունենա կապերի խմբագրման և ծրագրի կատարման ժամանակ։
Կոմպիլյացիայի ժամանակը կարող է նաև վերաբերվել այն ժամանակի քանակությանը, որն անհրաժեշտ է կոմպիլյացիայի համար։


== Հղումներ ==

Basics of Compiler Design 
Language Implementation Patterns Archived 2016-03-05 at the Wayback Machine.
Ուրուգվայական խոհանոց

Ուրուգվայական խոհանոց (իսպ.՝ Gastronomía de Uruguay), Ուրուգվայի ազգային խոհանոց, հիմնված է չարուա հնդիկների խոհանոցի վրա՝ ինչպես նաև արգենտինական և կրեոլական խոհանոցների վրա։ Հարևան երկրներից տարբերվում է եվրոպական խոհարարական ավանդույթի զգալի ազդեցությամբ՝ իտալական, իսպանական, պորտուգալական, ֆրանսիական, գերմանական և բրիտանական խոհանոցի ազդեցությամբ։


== Բնութագիր ==
Իտալական խոհանոցի նկատելի ազդեցության պատճառով Ուրուգվայում շատ տարածված են մակարոնեղենը, պիցցան և ալյուրի այլ արտադրանքները։ Իսպանական ազդեցությունը նույնպես շատ տարածված է, հատկապես աղանդերի մեջ, ինչպիսին է բիսկոչոն։ Մի շարք ազգային ուտեստների հիմնական բաղադրիչները տավարի միսն են։ Շատ ուտեստներ Ուրուգվայ են եկել բրազիլական և արգենտինական խոհանոցներից։ Բնիկ խոհանոցի ազդեցությունը աննշան է։ Ուրուգվայը մեկ շնչի հաշվով կարմիր մսի սպառման առաջատար երկրներից մեկն է։ Միևնույն ժամանակ, տավարի միսը Ուրուգվայական խոհանոցի հիմնական տարրն է։Հացահատիկը և մրգերը սովորաբար մատուցվում են տապակած (Տորտա ֆրիտտա և պաստել), շաքարապատ (ռապադուրա և տիխոլոս դե բանանա) և երբեմն թխած (Ռոսկա դե չիչարոնես)՝ ճաշ պատրաստելու ժամանակակից ոճով։ Երկրի հիմնական ըմպելիքը յերբա մատեն է։


== Ծանոթագրություններ ==


== Գրականությունը ==
Lucy M. Long Uruguayan American Food // Ethnic American Food Today: A Cultural Encyclopedia. — Rowman & Littlefield, 2015. — С. 656—658. — 741 с. — ISBN 978-1-4422-2731-6
Bruce Kraig The Oxford Encyclopedia of Food and Drink in America. — Oxford University Press, 2013. — С. 314—316. — 2556 с. — ISBN 978-0-19-973496-2
Ֆերթ-օֆ-Թեյ

Ֆերթ-օֆ-Թեյ, ծովածոց Շոտլանդիաում։ Գտնվում է Ֆայֆ, Պերտ և Կինրոզ, Դանդի և Անգուս վարչական տարածքների կենտրոնում, որի մեջ է թափվում Շոտլանդիայի ամենաարագահոս Թեյ գետը։ Ծովածոցի ամենախորը հատվածը գտնվում է Ինվեգաուրի գյուղին մոտ՝ 4,8 կիլոմետր խորությամբ։
Ծովածոցը կապում են երկու կամուրջներ՝ Թեյ ճանապարհային կամուրջը և Թեյ երկաթուղային կամուրջը։
Ծովածոցն ունի մեկ հիմնական կղզի՝ Մագդրամ կղզին։
Անտարկտիդայում գտնվող Ֆերթ-օֆ-Թեյը հայտնաբերվել է 1892-1893-ական թվականներին Դանդիի ձկնորսական արշավախմբի կապիտան Թոմաս Ռոբերտսոնի կողմից և անվանակոչվել է ի պատիվ նրա։ Նա նաև անվանակոչել է մոտակա կղզին՝ ի պատիվ ծովածոցի հիմնական քաղաք Դանդիի։


== Բնական ժառանգություն ==
2000 թվականի հուլիսի 28-ից Ֆերթ-օֆ-Թեյը և Էդեն Էսթորին համարվում են Ռամսարի տարածքներ՝ 2000 թվականի փետրվարի 5-ին դառնալով հատուկ պաշտպանվող տարածքներ, իսկ 2005 թվականի մայիսի 12-ին՝ հատուկ պահվող տարածքներ։ Որոշ վայրեր գիտական հետաքրքրություն են ներկայացնում։ Դրանցից են Ներքին Թեյ Էսթորին, Մոնիֆիթ նեղուցը, Թեյփոթ-Թեսնմուր ծովափը։
Ինվեգաուրի նեղուցը գտնվում է տեղական բնապահպանական տեսանկյունից կարևոր գոտում։
Ֆերթ-օֆ-Թեյը հայտնի է իր ծովափերով և լայնաշերտ ավազով, մեծաթիվ փոկերով և ձմեռային թռչուններով։


== Ծովեզրի քաղաքներ ու գյուղեր ==

Բալմերինո
Բրաֆթի Ֆերի
Դանդի
Ինվեգաուրի
Կինգուդի
Մոնիֆիդ
Նյուբր
Նյուփորթ-օն-Թեյ
Թեյփորթ
Վուդհեվն
Վորմիթ


== Ծանոթագրություններ ==